ຍານອາວະກາດບໍ່ມີນັກບິນ ລຳລຽງສຳພາລະ ໄປສົ່ງໃຫ້ ສະ​ຖານີ​ອາ​ວະ​ກາດ ນາໆ​ຊາດ (ວີດີໂອ)
ຍານ​ອາ​ວະ​ກາດ​ Cygnus ບັນທຸກ ອາຫານ ​ອຸບປະກອນ ການ​ທົດ​ລອງທາງວິທະ​ສາດ​ ​ ແລະ​ເຄື່ອງ​ມືຕ່າງໆ ລວມທັງ​ໝົດ​ 1,600 ກິ​ໂລກຣາມ.
ບໍລິສັດເອກະຊົນຂອງສະຫະລັດບໍລິສັດນຶ່ງ ໄດ້ສົ່ງຍານອາ ວະກາດຂົນສົ່ງ ທີ່ບໍ່ມີນັກບິນ ຂຶ້ນສູ່ອາວະກາດ ເພື່ອລຳລຽງ ສະບຽງ ໄປໃຫ້ບັນດານັກອາວະກາດ ທີ່ອາໄສຢູ່ເທິງສະຖານີ ອາວະກາດນາໆຊາດ ບໍລິສັດ Orbital Sciences Corporation ໄດ້ສົ່ງຍານ ອາວະກາດຂົນສົ່ງ Cygnus ຂຶ້ນໄປ ພ້ອມກັບຈະຫລວດ Antares ທີ່ຍິງຂຶ້ນຈາກຖານສົ່ງ ທີ່ເກາະ Wallops ຂອງ ລັດ Virginia ເມື່ອຕອນກາງເວັນຂອງວັນອາທິດວານນີ້ ຍານອາວະກາດດັ່ງກ່າວ ບັນຈຸດ້ວຍອາຫານ ອຸບປະກອນ ການທົດລອງທາງວິທະສາດ ແລະເຄື່ອງມືຕ່າງໆ ລວມທັງໝົດ 1,600 ກິໂລກຣາມ ການສົ່ງຂຶ້ນໄປຄັ້ງນີ້ ແມ່ນຄັ້ງທີ 2 ຂອງພາລະກິດທັງໝົດ 8 ຄັ້ງ ຂອງບໍລິສັດດັ່ງກ່າວ ທີ່ໄດ້ ທຳສັນຍາກັບ ອົງການການບິນແລະອາວະກາດແຫ່ງຊາດ ຫລື NASA ຂອງສະຫະລັດ ຄາດວ່າ ຍານອາວະກາດ Cygnus ຈະໄປຮອດສະຖານີອາວະກາດ ໃນວັນພຸດຈະມາເຖິງນີ້